ትምህርተ ልሳነ ግእዝ 
ቀዳማይ ትምህርት
፩.ሐጺር ታሪከ ግእዝ
፩.፩.ቅድመ ግእዝ፡-ልሳነ ሳባ
ቋንቋ ሳባ ናይ ሳባውያን ቋንቋʼዩ፤ሳባውያን አብ ትግራይ ዘነበሩ ዓሌትʼዮም፡፡በቲ ቋንቋኦም ሳባውን ተባሂሎም፡፡ኒመጀመርታ ጊዘ ቋንቋ ሳባ ዝተናገሩ፣ ፊደል ሳባ ዝቐረጹ ሳባውያንʼዮም፡፡    ሳባውያን ሳባ ቋንቋ አብ ማሕበረ ሰብእ ሕይወት ዝለዐለ አስተዋጽኦ ኪህልዎ፣ቢሥነ ጽሑፍ ካዓ ኪዐቢ ጌሮምዎʼዮም፡፡ስለዚ ሳባ ቋንቋ ናይ ማሕበረ ሰብእ መረዳድኢ ካብ ምዃን ሐሊፉ  ናይ ሥነ ጽሑፍ ቋንቋ ኮይኑ ኒብዙሕ ዘመናት አብዝለዐለ ብርኪ በጺሑ ዝነበረ ልዑል ቋንቋʼዩ ነይሩ፡፡አብ ዘመነ ሳባውያን ዝነበረ ሳባዊ ሥነ ጽሑፍ አብ ፓቲረስ፣አብ አብ ሳንቲማትን ዝጸሐፍ ከምዝነበረ ሐደሐደ ርኢቶታት እንተሀለወʼውን ቢጭቡጥ መረዳእታ ግን አብ እምኒ ይጸሐፍ ከምዝነበረ አሰሮም ዘይጠፍአ ሐደግታት ክሳብ ሕዚ ምስክርነቶም እናሀቡ ይርከቡ፡፡ንአብነት አብ የሐ፣አብ አክሱም፣አብ ጎሎመኸዳ አብ ዘለዉ ሐወለቲታት ዘሎ ናይምኒ ሳባዊ ጽሑፍ፣አብቀረባ ጊዘ ድማ አብ ውቕሮ ክልተ አውላዕሎ ቢኳዕቲ ዘተረኸበ ናይ እምኒ ሳባዊ ጽሑፍ ቀወምቲ ምስክራትʼዮም፡፡እዞም ሐድጊታት እዚኦም አብዚ እዋንዚ ሳባ ቋንቋን ሥነ ጽሑፍን ንምጽናዕ ዓቢይ ፍልፍል ኮይኖም የገልግሉ ነይሮም አለዉʼውን፡፡ 
 ሳባዊ ሥነ ጽሑፍ ብፓፒረስ፣ቢብራና ተጻሒፉ ከይርከብ ናይ ዘመናት ርሕቐትን ዝተፈላለዩ ሽግራትን እንተዓገትዎʼውን አብቲ እዋንʼሱ አብዝቖሙ ሐውልታትን፣አብ ዝተፈላለዩ ናይ ነሓስን ናይ ብረታን ሳንቲማት ተጻሒፉ ብምጽንሑ አሰሩ ካብ ምጥፋእ ክድሕን ክኢሉʼዩ፡፡   
ቋንቋ ሳባ ድሕሪ ናይ ነዊሕ ዘመን ግልጋሎቱ ካሊእ ቋንቋ ናይ ምፍጣር ጠባይ ከርኢ ጀመረ፡፡ካብ ባዕሉ ድማ ተመሳሳሊ ቋንቋ ክርከብ ክኢሉ፡፡እቲ ካብኡ ዝተረኸበ ሐዱሽ ቋንቋ ድማ ግእዝ ይበሃል፡፡ግእዝ ካብ ሳባ ቋንቋ ተረኺቡ ቅልቅ ምባል እንትጅምር ንዝተወሰነ ጊዜ ሐቢሮም ክንገሩ ጀሚሮም ነይሮምʼዮም፡፡እዚ ማለት ድማ ፊደሉ(ጽሑፉ) ሳባ፣ መረዳድኢ ቋንቋኡ ግእዝ ብምዃን ማለትዩ፡፡በዚ መንገዲʼዚ ክሳብ 324 ዓ/ም ሐቢሮም ሕብረተ ሰብእ ከምዘገልገሉ ሐደሐደ ፍልፍላት ይሕብሩ፡፡[footnoteRef:2] ከምዚʼሎም ብሐባር እናተነገሩ ኒብዙሕ ዘመን ድሕሪ ምጽነሖም ሳባ ቋንቋን ፊደልን ካብከባቢ 350 ዓ/ም ጀሚሩ ካብ መረዳድእን ሥነ ጽሑፍን ፈጺሙ ጠጠው ክብል ክኢሉʼዩ፤አብክንድኡ ድማ ፳፮/26/ ፊደላት ሳባ ግእዝ ተባሂሎም ክፍለጡ ክኢሎምʼዮም፡፡  ሐደሐደ ምሁራን ዘቕርቡዎ ዝተፈላለየ ሐሳብ ከምዘሎ ኮይኑ ፳፮/26/ ግእዝ ፊደላት ካብ ሳባ ፊደል ምርካቦም ካብቲ ዝተወሰነ ምምሕያሽ ወጻኢ ካብ ሳባ ፊደል ዝረሐቐ ፍልልይ የብሎምን፡፡እቲ ቀጺሉ ዘሎ ንጽጽሮም ተመልከት፡፡ [2:  .sergew Hable sellasse(1970)ancient and medival History of Ethiopia.
 ልሳናተ ሴም ግእዝ፣ትግራይ፣አምሐርኛ ዝብል መጽሐፍ ተመልከት] 

ስለዚ ናይ ሳባን ናይ ግእዝን ፊደል ምምስሳል ሳባ ኒግእዝ ዘወለደ፣ግእዝ ድማ ካብ ሳባ ዝተረኽበ ምዃኑ የረድእ፡፡በዚ ምኽንያትʼዚ ድማ ግእዝ ሐዱሽ ሳባ ተባሂሉ ዝተጸወዐሉ ጊዜ ከምዝነበረ ይፍለጥ፡፡ናይ ግእዝ መሠረቱ ሳባ ቋንቋʼዩ ተባሂ ዝንገረሉ ድማ ስለዚʼዩ፡፡
፩.፪.ልሳነ ግእዝ
ግእዝ ዝብሎ ቃል ናይ ድምፅን ናይ ፊደልን ስምʼዩ፡፡እንትጸሐፍ ድማ ናይ አልፋ “አ” ሳድስ(ሻድሻይ) ፊደል “እ”አብ ማእኸል እናአተወ “ግእዝ” ተባሂሉ ይጸሐፍ፡፡ግእዝ ማለት ቋንቋ፣ ነጻነት፣ባህሊ፣ጠባይ፣ልማድ ማለትʼዩ፡፡ኒአብነት “እም ዕብራስጢ ኀበ ግእዝ” ካብ ዕብራይስጢ ናብ ግእዝ እንትብል “ግእዝ” ዝብል ቃል ቋንቋ ይኸውን፡፡“እስብክ ሎሙ ግእዛነ” ነፃነት ክሰብከሎም እንትብል “ግእዛነ” ዝብሎ ቃል ነጻነት ማለት ይኸውን፡፡“ግእዘ ሀገር” እንትብል ድማ ናይ ሀገር ባህሊ፣ልማድ ማለት ይኸውን፡፡“ይሔይስ ግእዝ ሠናይ” እንትብል ሠናይ ጠባይ የሓይሽ ማለት ይኸውን፡፡ስለዚ ንዞም ከምዚኦም ዝበሉ ትርጉማት ግእዝ ዝብል ቃል ኩሉሻዕ ብአልፋ “አ” ይጸሐፍ፡፡ ሐደሐደ ሰባት ግን “ግእዝ” አብክንዲ ማለት “ግዕዝ” እናበሉ ይጽሕፉ፡፡እዚ ፍጹም ስሕተትʼዩ፡፡ “ግዕዝ” ዝብል ቃል ጉዕዞ፣ሰደት ማለት ይኸውን፡፡ንአብነት“አግዐዘ ዮሴፍ ሥጋሁ ለያዕቆብ” እንትብል ዮሴፍ ናይ ያዕቆብ ሥጋኡ አግዐዘ ማለት ይኸውን፡፡ምክንያቱ ድማ ግእዝ ፊደል ንናይ ባዕሉ ድምፅን፣ቅርፅን፣ትርጉምን ስለዘለዎʼዩ፡፡
ግእዝ ዝብል ስያሜ ዝተረኽበ ናይ ግእዝ ቋንቋ ሰብናይ ካብ ዝኾኑ አግአዝያንʼዩ፡፡ኒባዕሎም አግኣዝያን ኢሎም ፣ ቋንቋኦምʼውን ግእዝ ኢሎም ሰይሞምዎʼዮም፡፡ትርጉሙ ነጻ ቋንቋ ማለትʼዩ፡፡[footnoteRef:3] ነፃ ቋንቋ ማለት  ናይ ካሊእ ቋንቋ ድምጽን ቅርፅን ተፅዕኖ ዘይብሉ ነጻ ድምፂ፣ ነጻ ቅርጺ/ፊደል/ ማለት ከምዝኾነ ቢሐደሐደ ሰባት ይግለጽʼዩ፡፡  [3:  .አክሊለ ብርሃን ወልደ ቂርቆስ(1948)መጽሔተ ጥበብ ስለ ግእዝና አማርኛ ቋንቋ ታሪክ መቅድም.] 

ልሳነ ግእዝ ብናይ ቋንቋ ዝምድናኡ ናይ ሴም ቋንቋታት ተባሂሎም አብ ዓለም ምስዝ ፍለጡ ጥንታውያን ቋንቋታት አራማይክን፣ሱርስትን፣ዕብራይስጥን፣ዓረቢኛን ወ.ዘ.ተ ይምደብ፡፡ 
አግአዝያን ነቲ ዝቐረጽዎን ዘዕበይዎን ግእዝ አብ ቀርኒ አፍሪካ በሕልፊ ድማ አብ ኢትዮጵያን፣አብ ኤርትራን ማሕበራዊ፣ሥነ ጽሑፋዊ ቋንቋ ኮይኑ ክስፋፋሕ ገይሮምዎʼዮም፡፡ናይ ሀገር ውሽጢ ወለዶ ጥራሕ ከይኮነ ናይወጻኢ ወለዶ ከይተረፉ ናብ አክሱም እናመጹ ይመሀርዎ ነይሮምʼዮም፡፡ንአብነት አቡነ ሰላማ ከሳቴ ብርሃን አብ ራብዓይ ምእት ክፍለ ዘመን አብ ቊልዕነት ዕድሜኦም መሮጵዮስ ብዝበሃል አኮኦም መሪሕነት ኤዶስዮስ ምስ ዝበሃል ሐዎም ካብ ዓዶም(ግሪክ) ናብ አክሱም መጺኦም አብ ቤት ቀጢን ካብ መምህራነ አክሱም ግእዝ ተማሂሮምʼዮም፡፡እቲቀጺሉ ዘሎ ስእሊ ንመልከት፡፡

እቶም ክልተ ቈልዑ  ፍሬ ምናጦስን ሐዉ ኤዶሲዮስንʼዮም ነይሮም፡፡ፊደለ ግእዝ እናምሀረ ዘሎ ድማ ናይ አክሱም ሊቀ ከህናት ዝነበረ እንበረም(ደሐር ሕዝበ ቀድስ) ይበሃል፡፡ 


ፍሬ ምናጦስ(አቡነ ሰላማ) ናይ ግእዝ ፍልጠቶምን ናይ አእምሮ ብስለቶምን ምስዓበየ ድማ ምስአክሱማውያን ሊቃውነት ኮይኖምካብ 335-350 ዓ/ም አብዘለዉ 15 ዓመታት አብ ግእዝ ቋንቋ ዝተፈላለየ ናይ ቋንቋ ምምሕያሽ አበርክቶታት አበርኪቶምʼዮም፡፡ንአብነት ንሶም ዝተምሀርዎ ግእዝ አናባቢ አይነበሮን፤ከልኣይ ድማ ካብ ጽጋም ናብ የማን ይጸሐፍ ነይሩ፡፡አብዚ ጊዜ እዚ ግን 
· አናባቢ ምልክት(- o) አብሕድሕድ ፊደለ ግእዝ ሠሪዖምሉ፤ንአብነት “ሀ” ፊድል ሁ፣ሂ፣ሃ፣ሄ፣ህ፣ሆ እናበለ ክራባሕ ገይሮምዎʼዮም፡፡
· ካብየማን ናብጸጋም ክጸሐፍን፣ክንበብን ገይሮምዎʼዮም፤.ንአብነት መ.ሐ.ለ.ሀ ዝብል ዝነበረ ሀ.ለ.ሐ.መ.ወዘተ ከምማለተʼዩ፡፡ 
እዚዩ ናይ ግእዝ ምምሕሽ ምስፍፋሕ ክበሀል ዝኽእል አስተዋጽኦʼዩ፡፡ በዚ ምኽንያትʼዚ ድማ አብ አክሱምን ከባቢኣን አብዘለዉ ሐውልታት አናባቢ ዘለዎን ዘይብሉን ናይ ግእዝ ጽሑፍ ይርከብ፡፡ተስዓቱ ቅዱሳን አብ አኽሱም ዝተምሀርዎ ፊደለ ግእዝ እዚ አናባቢ ዘለዎ ግእዝʼዩ፡፡ 
ልሳነ ግእዝ አብዚ ጽኑዕ መሠረትʼዚ ስለዝተመሥረተ ድማ አብ ዓለም አድናቖት ዘትረፉ ቅዱሳት መጻሕፍት ናይ ሃይማኖት፣ናይ ዜማ፣ናይ ቅኔ፣ናይ ጥበብ(ፍልስፍና)፣ናይ ሥርዐት፣ናይ ታሪክ ናይ ባህሊ ናይ ሥነ ከዋክብትና ሥነ ፀሐይ ወ.ዘ.ተ መጻሕፍቲ ተጻሒፎምዎʼዮም፡፡
አብዚ እዋንʼዚ ልሳነ ግእዝ አብ ኢትዮጵያ ቤተ ክርስቲያን ናይ ሃይማኖትን፣አምልኮን ቋንቋ ኮይኑ ግልጋሎት እናሀበ ይርከብ፡፡ከምዝፍለጥ ናይ ኢተዮጵያ ቤተ ክርስቲያን መምህራን አብየቤተ ክርስቲያኑ እናምሀርዎን፣እናጸሐፍዎን፣ብዙሓት ተምሀሮ ድማ በቢደረጀኦም እናተመሀርዎ ይርከቡ፡፡ናይ ዓለም ማሕበራዊ ሳይንስ ምሁራንʼውን አብዝተፈላለዩ ዓበይቲ ተቅዋማት ጽንዓትን ምርምርን እናካየድሉ ይርከቡ፡፡
· ካብዚ ኒላዕሊ ስፍሕ ዝበለ ታሪከ ግእዝ ኒምምርማር ልሳናተ ሴም መጽሐፍን ካልኦትን ምምልካት ቓሚ  ምዃኑ ክሕብር እድሊ፡፡ትምህረተ ፊደል ይቕጽል 
· ሠናይ ትምህርቲ   

